title: Rozhodnutie Rady (EÚ) 2015/702 z 13. júla 2007 o podpísaní a predbežnom vykonávaní Protokolu k Euro-stredomorskej dohode medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Malty, Poľskej republiky, Slovinskej republiky a Slovenskej republiky k Európskej únii

text:
               1.5.2015

               SK

               Úradný vestník Európskej únie

               L 113/1

         ROZHODNUTIE RADY (EÚ) 2015/702
   z 13. júla 2007
   o podpísaní a predbežnom vykonávaní Protokolu k Euro-stredomorskej dohode medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Malty, Poľskej republiky, Slovinskej republiky a Slovenskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s druhou vetou prvého pododseku článku 300 ods. 2,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   keďže:

               (1)

               Rada 10. februára 2004 poverila Komisiu, aby v mene Spoločenstva a jeho členských štátov začala rokovania s Libanonskou republikou so zámerom upraviť Euro-stredomorskú dohodu o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (1) s cieľom zohľadniť pristúpenie nových členských štátov k EÚ.

               (2)

               Tieto rokovania sa ukončili a Komisia vyjadrila spokojnosť s ich výsledkom.

               (3)

               Článok 9 ods. 2 protokolu, o ktorom sa rokovalo s Libanonskou republikou, stanovuje predbežné vykonávanie protokolu pred nadobudnutím jeho platnosti.

               (4)

               S výhradou jeho možného neskoršieho uzavretia by sa protokol mal v mene Spoločenstva a jeho členských štátov podpísať a predbežne vykonávať,

         ROZHODLA TAKTO:
   Článok 1
   Týmto sa predseda Rady poveruje určiť osobu (-y) oprávnenú (-é) podpísať v mene Spoločenstva a jeho členských štátov Protokol k Euro-stredomorskej dohode medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.
   Text protokolu je pripojený k tomuto rozhodnutiu.
   Článok 2
   Tento protokol sa vykonáva predbežne s výhradou jeho možného uzavretia k neskoršiemu dátumu.

      V Bruseli 13. júla 2007

            Za Radu

            predseda

         E. A. SANTOS

      (1)  Ú. v. EÚ L 143, 30.5.2006, s. 2.


title: 2009/233/ES: Rozhodnutie Európskeho parlamentu z  22. apríla 2008 o absolutóriu za plnenie rozpočtu Európskej policajnej akadémie za rozpočtový rok 2006

text:
               31.3.2009

               SK

               Úradný vestník Európskej únie

               L 88/243

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie rozpočtu Európskej policajnej akadémie za rozpočtový rok 2006
   (2009/233/ES)
   EURÓPSKY PARLAMENT,
   so zreteľom na konečnú účtovnú závierku Európskej policajnej akadémie za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2006 spolu s odpoveďami akadémie (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie a o zrušení rozhodnutia 2000/820/SVV (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0121/2008),

               1.

               udeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil riaditeľovi Európskej policajnej akadémie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 52.

      (2)  Ú. v. EÚ C 309, 19.12.2007, s. 105.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.
    ---documentbreak---

               31.3.2009

               SK

               Úradný vestník Európskej únie

               L 88/244

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2006
   EURÓPSKY PARLAMENT,
   so zreteľom na konečnú účtovnú závierku Európskej policajnej akadémie za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2006 spolu s odpoveďami akadémie (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie a o zrušení rozhodnutia 2000/820/SVV (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0121/2008),

               A.

               keďže Dvor audítorov vyhlásil, že získal dostatočné záruky o tom, že účtovná závierka za rozpočtový rok 2006 poskytuje spoľahlivé informácie a že príslušné transakcie sú s výnimkou jednej výhrady zákonné a správne;

               B.

               keďže rok 2006 bol prvým rozpočtovým rokom, v ktorom bola akadémia zodpovedná za správu vlastného rozpočtu ako agentúra EÚ;

         Všeobecné body, ktoré sa týkajú horizontálnych otázok agentúr EÚ a majú tak význam aj pre udeľovanie absolutória každej jednotlivej agentúre

               1.

               konštatuje, že rozpočty 24 agentúr a ostatných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 [pričom najvyšší rozpočet mala Európska agentúra pre obnovu, a to 271 miliónov EUR, a najmenší vo výške 5 miliónov EUR mala Európska policajná akadémia (CEPOL)];

               2.

               poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);

               3.

               v súvislosti s postupom v Európskom parlamente poznamenáva, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);

               4.

               preto uzatvára, že audit/postup udeľovania absolutória sa stal ťažkopádny a neúmerný v porovnaní s pomernou veľkosťou rozpočtov agentúr/ostatných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a ostatnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;

         Zásadné pripomienky

               5.

               požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito otázkami: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie, zamestnanci a personálna politika;

               6.

               požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné generálne riaditeľstvo a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonnosti;

               7.

               požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;

               8.

               zastáva názor, že v prípade agentúr, ktoré sústavne nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a tým aj k nižším administratívnym nákladom;

               9.

               konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení, aj nariadenie o rozpočtových pravidlách, je vypracovaných pre väčšie inštitúcie a že väčšina malých agentúr nemá kritickú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto kritickú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť úplný súlad s požiadavkami;

               10.

               nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu, a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;

               11.

               pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že v roku 2007 Komisia nevykonala ani jedno hodnotenie; trvá na tom, že Komisia by mala predložiť najmenej päť takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;

               12.

               domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;

               13.

               je znepokojený tým, že významný počet pracovníkov je zamestnaných na dobu určitú spôsobom, ktorý by mohol ohroziť kvalitu ich práce; preto žiada Komisiu o zlepšenie dozoru nad uplatňovaním služobného poriadku v agentúrach;

         Prezentácia oznamovaných údajov

               14.

               konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi: a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;

               15.

               konštatuje, že hoci v obvyklých pokynoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;

               16.

               pripomína svoje uznesenie z 12. apríla 2005 (6) obsahujúce výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;

               17.

               žiada Komisiu, aby podľa toho zmenila svoje obvyklé pokyny agentúram;

               18.

               ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a iné orgány a ktorý bude jasne rozlišovať:

                           —

                           výročnú správu určenú pre široké publikum, ktorá sa týka operácií, činnosti a dosiahnutých výsledkov orgánu,

                           —

                           účtovné závierky a správu o plnení rozpočtu,

                           —

                           správu o činnosti, ktorá vychádza zo správ o činnosti predkladaných generálnymi riaditeľmi Komisie,

                           —

                           vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán, ktorý udeľuje absolutórium;

         Všeobecné zistenia Dvora audítorov

               19.

               berie na vedomie zistenie Dvora audítorov [výročná správa, odsek 10.29 (7)], že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;

               20.

               konštatuje, že na konci roka 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);

               21.

               berie na vedomie poznámku Dvora audítorov (výročná správa, odsek .25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr [Európske stredisko pre rozvoj odborného vzdelávania (Cedefop), CEPOL a Európska železničná agentúra] za rozpočtový rok 2006 (2005: Cedefop, Európsky úrad pre bezpečnosť potravín, Európska agentúra pre obnovu);

         Vnútorný audit

               22.

               pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi každej agentúry;

               23.

               upriamuje pozornosť na výhradu uvedenú vo výročnej správe o činnosti vnútorného audítora za rok 2006:
               „Vnútorný audítor Komisie nedokázal riadne plniť svoje povinnosti udelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;

               24.

               berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;

               25.

               berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala príslušný výbor Európskeho parlamentu, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;

               26.

               poznamenáva, že v článku 72 ods. 5 nariadenia (ES, Euratom) č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;

               27.

               s ohľadom na schopnosti vnútorného auditu, najmä vo vzťahu k malým agentúram, berie na vedomie návrh vnútorného audítora predložený príslušnému výboru Európskeho parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;

         Hodnotenie agentúr

               28.

               pripomína spoločné stanovisko Európskeho parlamentu, Rady a Komisie (8) prerokované počas zmierovacieho konania pred Radou ECOFIN o rozpočte z 13. júla 2007, požadujúce: i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;

         Disciplinárne konanie

               29.

               konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že vyšetrovací a disciplinárny úrad Komisie (IDOC) nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;

         Návrh medziinštitucionálnej dohody

               30.

               pripomína návrh medziinštitucionálnej dohody o operačnom rámci pre európske regulačné agentúry, ktorý predložila Komisia [KOM(2005) 59], na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe za rok 2006 [odsek 3.1, KOM(2007) 274], že hoci sa rokovania prerušili po uverejnení uvedeného návrhu, diskusie o podstate sa v Rade obnovili koncom roka 2006; vyjadruje poľutovanie nad tým, že nebolo možné dosiahnuť ďalší pokrok smerom k prijatiu;

               31.

               víta preto záväzok Komisie na predloženie oznámenia počas roka 2008 o budúcnosti regulačných agentúr;

         Samofinancované agentúry

               32.

               pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:

                           —

                           prostriedky v hotovosti Úradu pre harmonizáciu vnútorného trhu a ich ekvivalenty: 281 miliónov EUR (9),

                           —

                           prostriedky v hotovosti Úradu Spoločenstva pre odrody rastlín a ich ekvivalenty: 18 miliónov EUR (10);

         Osobitné body

               33.

               konštatuje, že Dvor audítorov vo svojej správe o akadémii hodnotil jej vyhlásenie o vierohodnosti týkajúce sa zákonnosti a správnosti príslušných transakcií na základe toho, že systém verejného obstarávania nebol v súlade s ustanoveniami nariadenia o rozpočtových pravidlách, nebola k dispozícii dokumentácia odôvodňujúca potrebu nákupu určitých položiek alebo odber od konkrétneho dodávateľa a že podobný problém sa vyskytol s nákladmi na sťahovanie zamestnancov, ktoré sa nespracúvali podľa štandardných postupov obstarávania tovarov a služieb;

               34.

               vyslovuje poľutovanie nad ďalším zistením Dvora audítorov, ktorý konštatoval, že v roku 2006 akadémia nezaviedla potrebné systémy a postupy na prípravu finančného výkazu v súlade s požiadavkami rámcového finančného nariadenia uplatniteľného na agentúry;

               35.

               vyzýva akadémiu, aby prijala podrobné vykonávacie predpisy vrátane predpisov na zabezpečenie transparentnosti postupov verejného obstarávania v súlade s jej nariadením o rozpočtových pravidlách;

               36.

               zdôrazňuje odporúčanie Dvora audítorov, podľa ktorého by zavedenie viazaných rozpočtových prostriedkov zlepšilo kontrolu nad plnením rozpočtu akadémie a zabezpečilo by, aby sa všetky prostriedky nevyužité do uzávierky rozpočtového roku mohli preniesť do nasledujúceho roku za prísne vymedzených podmienok v súlade s nariadením o rozpočtových pravidlách;

               37.

               vyjadruje znepokojenie v súvislosti so zistením Dvora audítorov, podľa ktorého v prípade kurzov a seminárov (1 296 636 EUR v roku 2006) neexistovalo formálne predkladanie a schvaľovanie odhadov nákladov pred uskutočnením podujatí, takže rozpočtové prostriedky sa nevyužili v súlade so zásadou riadneho finančného hospodárenia;

               38.

               pripomína, že napriek tomu, že akadémia bola zriadená v roku 2001, začala až v roku 2006 pôsobiť ako agentúra EÚ;

               39.

               berie na vedomie pripomienky uvedené v texte sprevádzajúcom finančné výkazy akadémie, podľa ktorých:

                           —

                           nebolo možné dodržať určité požiadavky nariadenia akadémie o rozpočtových pravidlách, keďže systémy sa zavádzajú v súčasnosti,

                           —

                           počas prvého roku pôsobenia ako agentúry EÚ akadémiu postihli určité oneskorenia pri prijímaní pracovníkov, čoho dôsledkom bolo nevyužitie 600 000 EUR z rozpočtových prostriedkov vo výške 2,1 mil. EUR (30 %);

               40.

               na základe výročnej správy akadémie konštatuje, že hoci je v súčasnosti už agentúrou EÚ, stále jej zostali určité charakteristiky medzivládneho orgánu (napr. rotujúce predsedníctvo správnej rady);

               41.

               vyzýva akadémiu, aby bezodkladne, najneskôr do júna 2008, zabezpečila, aby finančné hospodárenie plne rešpektovalo ustanovenia nariadenia o rozpočtových pravidlách;

               42.

               žiada Komisiu, aby dôsledne dozerala na plnenie rozpočtu akadémie.

      (1)  Ú. v. EÚ C 261, 31.10.2007, s. 52.

      (2)  Ú. v. EÚ C 309, 19.12.2007, s. 105.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.

      (6)  Všetky uznesenia týkajúce sa agentúr boli uverejnené v Ú. v. EÚ L 196, 27.7.2005.

      (7)  Ú. v. EÚ C 273, 15.11.2007, s. 1.

      (8)  Dokument Rady DS 605/1/07 Rev1.

      (9)  Zdroj: Správa o overení ročnej účtovnej závierky Úradu pre harmonizáciu vnútorného trhu za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 141).

      (10)  Zdroj: Správa o overení ročnej účtovnej závierky Úradu Spoločenstva pre odrody rastlín za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 135).


title: 2011/863/EÚ: Rozhodnutie Rady zo 16. decembra 2011 o pozícii, ktorú má prijať Európska únia v spoločnom výbore zriadenom na základe dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o nahradenie prílohy II k tejto dohode o koordinácii systémov sociálneho zabezpečenia

text:
               22.12.2011

               SK

               Úradný vestník Európskej únie

               L 341/1

         ROZHODNUTIE RADY
   zo 16. decembra 2011
   o pozícii, ktorú má prijať Európska únia v spoločnom výbore zriadenom na základe dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o nahradenie prílohy II k tejto dohode o koordinácii systémov sociálneho zabezpečenia
   (2011/863/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na článok 48 v spojení s jej článkom 218 ods. 9
   so zreteľom na rozhodnutie Rady a Komisie 2002/309/ES, Euratom o dohode o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou (1), a najmä na jeho článok 2,
   so zreteľom na návrh Európskej komisie,
   keďže:

               (1)

               Dohoda medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (2) (ďalej len „dohoda“) bola podpísaná 21. júna 1999 a nadobudla platnosť 1. júna 2002.

               (2)

               V článku 18 dohody sa stanovuje, že spoločný výbor môže rozhodnutím prijať zmeny a doplnenia dohody vrátane prílohy II k dohode o koordinácii systémov sociálneho zabezpečenia.

               (3)

               Aby sa zabezpečilo jednotné a správne uplatňovanie právnych aktov Únie a aby sa predišlo administratívnym a možným právnym ťažkostiam, je potrebné zmeniť a doplniť prílohu II k dohode s cieľom začleniť nové právne akty EÚ, na ktoré sa dohoda v súčasnosti neodvoláva.

               (4)

               V záujme zrozumiteľnosti a prehľadnosti by sa príloha II k dohode a protokol pripojený k tejto prílohe mali kodifikovať.

               (5)

               Pozícia Únie v spoločnom výbore by preto mala vychádzať z návrhu rozhodnutia uvedeného v prílohe I k tomuto rozhodnutiu,

         PRIJAL TOTO ROZHODNUTIE:
   Článok 1
   Pozícia, ktorú má prijať Európska únia v spoločnom výbore zriadenom podľa článku 14 Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, vychádza z návrhu rozhodnutia spoločného výboru uvedeného v prílohe I k tomuto rozhodnutiu.
   Článok 2
   Vyhlásenie uvedené v prílohe II k tomuto rozhodnutiu sa týmto schvaľuje a bude poskytnuté v mene Európskej únie v spoločnom výbore v čase, keď spoločný výbor bude prijímať rozhodnutie uvedené v článku 1.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 16. decembra 2011

            Za Radu

            predseda

         M. SAWICKI

      (1)  Ú. v. ES L 114, 30.4.2002, s. 1.

      (2)  Ú. v. ES L 114, 30.4.2002, s. 6.

      NÁVRH
      ROZHODNUTIE č. …/… SPOLOČNÉHO VÝBORU ZRIADENÉHO NA ZÁKLADE DOHODY MEDZI EURÓPSKYM SPOLOČENSTVOM A JEHO ČLENSKÝMI ŠTÁTMI NA JEDNEJ STRANE A ŠVAJČIARSKOU KONFEDERÁCIOU NA STRANE DRUHEJ O VOĽNOM POHYBE OSÔB
      z …,
      ktorým sa nahrádza príloha II k tejto dohode o koordinácii systémov sociálneho zabezpečenia
      SPOLOČNÝ VÝBOR,
      so zreteľom na Dohodu medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (1) (ďalej len „dohoda“), a najmä na jej článok 18,
      keďže:

                  (1)

                  Dohoda bola podpísaná 21. júna 1999 a nadobudla platnosť 1. júna 2002.

                  (2)

                  Príloha II k dohode o koordinácii systémov sociálneho zabezpečenia bola naposledy zmenená a doplnená rozhodnutím č. 1/2006 zo 6. júla 2006 (2) a mala by sa teraz aktualizovať, aby zohľadňovala nové právne akty Európskej únie, ktoré odvtedy nadobudli účinnosť, najmä nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3) a opatrenia prijaté na vykonávanie tohto nariadenia.

                  (3)

                  Nariadenie (ES) č. 883/2004 nahradilo nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (4).

                  (4)

                  V záujme zrozumiteľnosti a prehľadnosti by sa príloha II k dohode a protokol pripojený k uvedenej prílohe mali konsolidovať do právne záväzného znenia.

                  (5)

                  Príloha II k dohode by sa mala upraviť v súlade s vývojom príslušných právnych aktov v Európskej únii,

            PRIJAL TOTO ROZHODNUTIE:
      Článok 1
      Príloha II k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“) sa nahrádza prílohou k tomuto rozhodnutiu.
      Článok 2
      Toto rozhodnutie je vypracované v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.
      Článok 3
      Rozhodnutie nadobúda účinnosť dňom nasledujúcim po jeho prijatí.

         V …

               Za spoločný výbor

               predseda

               tajomníci

         (1)  Ú. v. ES L 114, 30.4.2002, s. 6.

         (2)  Ú. v. EÚ L 270, 29.9.2006, s. 67.

         (3)  Ú. v. EÚ L 166, 30.4.2004, s. 1.

         (4)  Ú. v. ES L 149, 5.7.1971, s. 2.

         PRÍLOHA
         „
               PRÍLOHA II

                  KOORDINÁCIA SYSTÉMOV SOCIÁLNEHO ZABEZPEČENIA

               Článok 1
               1.   Zmluvné strany sa dohodli, že pokiaľ ide o koordináciu systémov sociálneho zabezpečenia, budú medzi sebou uplatňovať právne akty Európskej únie, na ktoré sa uvádza odkaz v oddiele A tejto prílohy a ktoré sú zmenené a doplnené týmto oddielom, alebo predpisy, ktoré sú rovnocenné takýmto aktom.
               2.   Pojem „členský štát/členské štáty“ obsiahnutý v právnych aktoch uvedených v oddiele A tejto prílohy znamená okrem štátov, na ktoré sa vzťahujú príslušné právne akty Európskej únie, aj Švajčiarsko.
               Článok 2
               1.   Na účely uplatňovania ustanovení tejto prílohy zmluvné strany náležite zohľadňujú právne akty Európskej únie uvedené v oddiele B tejto prílohy.
               2.   Na účely uplatňovania ustanovení tejto prílohy zmluvné strany berú na vedomie právne akty Európskej únie uvedené v oddiele C tejto prílohy.
               Článok 3
               1.   Osobitné ustanovenia týkajúce sa prechodných opatrení v súvislosti s poistením v nezamestnanosti v prípade štátnych príslušníkov určitých členských štátov Európskej únie s povolením na pobyt vo Švajčiarsku platným menej ako jeden rok, švajčiarskych prídavkov pre bezmocné osoby a dávok poskytovaných na základe plánov zamestnaneckých dávok, ktoré sa týkajú starobných, pozostalostných a invalidných dôchodkov, sú uvedené v protokole k tejto prílohe.
               2.   Protokol tvorí neoddeliteľnú súčasť tejto prílohy.
               ODDIEL A:   PRÁVNE AKTY, NA KTORÉ SA ODKAZUJE

                           (1)

                           Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), zmenené a doplnené nariadením Európskeho parlamentu a Rady (ES) č. 988/2009 zo 16. septembra 2009, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh (2).

                              Na účely tejto dohody sa nariadenie (ES) č. 883/2004 upravuje takto:

                                       a)

                                       Do oddielu I prílohy I sa dopĺňa tento text:
                                       „Švajčiarsko

                                       Kantonálne právne predpisy týkajúce sa preddavkov na platby výživného na základe článku 131 odsek 2 a článku 293 odsek 2 federálneho občianskeho zákona.“

                                       b)

                                       Do oddielu II prílohy I sa dopĺňa tento text:
                                       „Švajčiarsko

                                       Príspevky pri narodení a osvojení dieťaťa podľa príslušných kantonálnych právnych predpisov na základe článku 3 odsek 2 federálneho zákona o rodinných prídavkoch.“

                                       c)

                                       Do prílohy II sa dopĺňa tento text:
                                       „Nemecko – Švajčiarsko

                                                   a)

                                                   Dohovor o sociálnom zabezpečení z 25. februára 1964, zmenený a doplnený doplňujúcimi dohovormi č. 1 z 9. septembra 1975 a č. 2 z 2. marca 1989:

                                                               i)

                                                               bod 9b, odsek 1, č. 1 – 4 záverečného protokolu (platné právne predpisy a nárok na vecné nemocenské dávky pre obyvateľov nemeckej exklávy Büsingen);

                                                               ii)

                                                               bod 9e, odsek 1 písm. b), prvá, druhá a štvrtá veta záverečného protokolu (prístup k dobrovoľnému nemocenskému poisteniu v Nemecku v prípade presťahovania do Nemecka).

                                                   b)

                                                   Dohovor o poistení pre prípad nezamestnanosti z 20. októbra 1982, zmenený a doplnený dodatočným protokolom z 22. decembra 1992:

                                                               i)

                                                               článok 8 ods. 5, Nemecko (okres Büsingen) prispieva sumou, ktorá sa rovná kantonálnemu príspevku poskytovanému podľa švajčiarskeho práva, na náklady spojené s podporou zamestnanosti vynakladané v súvislosti s pracovnými miestami skutočne obsadenými pracovníkmi, na ktorých sa vzťahuje toto ustanovenie.

                                          Španielsko – Švajčiarsko

                                       Bod 17 záverečného protokolu k dohovoru o sociálnom zabezpečení z 13. októbra 1969 v znení dodatkového dohovoru z 11. júna 1982; osoby poistené v rámci španielskeho systému na základe tohto ustanovenia sú oslobodené od podmienky zapojiť sa do švajčiarskeho systému nemocenského poistenia.

                                          Taliansko – Švajčiarsko

                                       Článok 9 ods. 1 dohovoru o sociálnom zabezpečení zo 14. decembra 1962 v znení dodatkového dohovoru č. 1 z 18. decembra 1963, dodatkovej dohody zo 4. júla 1969, doplňujúceho protokolu z 25. februára 1974 a dodatkovej dohody č. 2 z 2. apríla 1980.“;

                                       d)

                                       Do prílohy IV sa dopĺňa tento text:
                                       „Švajčiarsko“;

                                       e)

                                       Do časti 1 prílohy VIII sa dopĺňa tento text:
                                       „Švajčiarsko

                                       Všetky žiadosti o starobný, pozostalostný a invalidný dôchodok na základe základného systému (federálny zákon o starobnom dôchodkovom a pozostalostnom poistení a federálny zákon o invalidnom poistení) a zákonné starobné dôchodky na základe zákonom stanovených plánov zamestnaneckých dávok (federálny zákon o plánoch zamestnaneckých dávok, ktoré sa týkajú starobného, pozostalostného a invalidného poistenia).“;

                                       f)

                                       Do časti 2 prílohy VIII sa dopĺňa tento text:
                                       „Švajčiarsko

                                       Starobné, pozostalostné a invalidné dôchodky na základe zákonom stanovených plánov zamestnaneckých dávok (federálny zákon o plánoch zamestnaneckých dávok, ktoré sa týkajú starobného, pozostalostného a invalidného poistenia).“;

                                       g)

                                       Do časti II prílohy IX sa dopĺňa tento text:
                                       „Švajčiarsko

                                       Pozostalostné a invalidné dôchodky na základe zákonom stanovených plánov zamestnaneckých dávok (federálny zákon o plánoch zamestnaneckých dávok, ktoré sa týkajú starobného, pozostalostného a invalidného poistenia).“;

                                       h)

                                       Do prílohy X sa dopĺňa tento text:
                                       „Švajčiarsko

                                                   1.

                                                   Doplnkové dávky (federálny zákon o doplnkových dávkach z 19. marca 1965) a podobné dávky stanovené na základe kantonálnych právnych predpisov.

                                                   2.

                                                   Dôchodky v prípade núdze na základe invalidného poistenia (článok 28 pododsek 1a federálneho zákona o invalidnom poistení z 19. júna 1959, zmenený a doplnený 7. októbra 1994).

                                                   3.

                                                   Nepríspevkové zmiešané dávky v prípade nezamestnanosti stanovené v kantonálnych právnych predpisoch.

                                                   4.

                                                   Nepríspevkové mimoriadne invalidné dôchodky pre zdravotne postihnuté osoby (článok 39 federálneho zákona o invalidnom poistení z 19. júna 1959), na ktoré sa pred ich práceneschopnosťou z dôvodu ich pôsobenia ako zamestnancov alebo samostatne zárobkovo činných osôb nevzťahovali švajčiarske právne predpisy.“;

                                       i)

                                       Do prílohy XI sa dopĺňa tento text:
                                       „Švajčiarsko

                                                   1.

                                                   Ustanovenia článku 2 federálneho zákona o starobnom a pozostalostnom poistení a článku 1 federálneho zákona o invalidnom poistení, ktorými sa riadi dobrovoľné poistenie v týchto poistných odvetviach v prípade švajčiarskych štátnych príslušníkov s bydliskom v štátoch, ktoré nepodliehajú tejto dohode, sa vzťahujú na osoby s bydliskom mimo Švajčiarska, ktoré sú štátnymi príslušníkmi ostatných štátov, na ktoré sa vzťahuje táto dohoda, a na utečencov a osoby bez štátnej príslušnosti s bydliskom na území týchto štátov, v prípade, že tieto osoby sa zapoja do systému dobrovoľného poistenia najneskôr jeden rok po dátume, kedy sa na nich prestalo vzťahovať starobné, pozostalostné a invalidné poistenie po nepretržitom období poistenia v trvaní minimálne päť rokov.

                                                   2.

                                                   V prípade skončenia poistenia osoby v rámci švajčiarskeho starobného dôchodkového, pozostalostného a invalidného poistenia po nepretržitom období poistenia v trvaní minimálne päť rokov, má táto osoba naďalej nárok byť poistená so súhlasom zamestnávateľa, ak pracuje v štáte, na ktorý sa táto dohoda nevzťahuje, pre zamestnávateľa vo Švajčiarsku, a ak na tento účel predloží žiadosť do šiestich mesiacov odo dňa skončenia jej poistenia.

                                                   3.

                                                   Povinné poistenie v rámci švajčiarskeho nemocenského poistenia a možné výnimky:

                                                               a)

                                                               Švajčiarske právne ustanovenia, ktorými sa riadi nemocenské poistenie, sa vzťahujú na tieto osoby, ktoré nemajú bydlisko vo Švajčiarsku:

                                                                           i)

                                                                           osoby podliehajúce švajčiarskym právnym predpisom podľa hlavy II nariadenia;

                                                                           ii)

                                                                           osoby, za ktoré Švajčiarsko znáša náklady na dávky podľa článkov 24, 25, 26 nariadenia;

                                                                           iii)

                                                                           osoby poberajúce dávky zo švajčiarskeho poistenia v nezamestnanosti;

                                                                           iv)

                                                                           rodinní príslušníci osôb uvedených v bodoch i) a iii) alebo zamestnanej osoby alebo samostatne zárobkovo činnej osoby vo Švajčiarsku, ktorá je poistená v rámci švajčiarskeho systému nemocenského poistenia, pokiaľ títo rodinní príslušníci nemajú bydlisko v jednom z týchto štátov: Dánsko, Španielsko, Maďarsko, Portugalsko, Švédsko alebo Spojené kráľovstvo;

                                                                           v)

                                                                           rodinní príslušníci osôb uvedených v bode ii) alebo dôchodcu s bydliskom vo Švajčiarsku, ktorý je poistený v rámci švajčiarskeho systému nemocenského poistenia, pokiaľ títo rodinní príslušníci nemajú bydlisko v jednom z týchto štátov: Dánsko, Portugalsko, Švédsko alebo Spojené kráľovstvo.

                                                                     Za rodinných príslušníkov sa považujú osoby, ktoré sú označené za rodinných príslušníkov podľa právnych predpisov štátu bydliska.

                                                               b)

                                                               Osoby uvedené v písmene a) môžu byť na základe žiadosti oslobodené od povinného poistenia, ak majú bydlisko v jednom z týchto štátov a počas obdobia trvania ich bydliska v jednom z týchto štátov, a ak môžu preukázať, že majú nárok na poistné krytie v prípade choroby: Nemecko, Francúzsko, Taliansko, Rakúsko, a pokiaľ ide o osoby uvedené v písmene a) body iv) a v) – Fínsko, a pokiaľ ide o osoby uvedené v písmene a) bod ii) – Portugalsko.
                                                               Táto žiadosť

                                                                           aa)

                                                                           sa musí predložiť do troch mesiacov odo dňa, kedy vznikla povinnosť uzatvoriť poistenie vo Švajčiarsku; v prípade, že sa žiadosť v odôvodnených prípadoch predloží po tejto lehote, výnimka nadobudne účinnosť od začatia poistnej povinnosti;

                                                                           bb)

                                                                           sa týka všetkých rodinných príslušníkov s bydliskom v tom istom štáte.

                                                   4.

                                                   Ak osoba podliehajúca švajčiarskym právnym ustanoveniam podľa hlavy II nariadenia podlieha pri uplatňovaní bodu 3 písm. b) na účely nemocenského poistenia právnym ustanoveniam iného štátu, na ktorý sa vzťahuje táto dohoda, na nákladoch na tieto vecné dávky sa v prípade mimopracovných úrazov podieľajú rovnakým dielom švajčiarsky poisťovateľ pracovných a mimopracovných úrazov a chorôb z povolania a príslušná nemocenská poisťovňa, ak existuje nárok na vecné dávky od oboch orgánov. Švajčiarsky poisťovateľ pracovných a mimopracovných úrazov a chorôb z povolania uhrádza všetky náklady v prípade pracovných úrazov, úrazov na ceste do práce alebo chorôb z povolania, a to aj vtedy, ak existuje nárok na dávky od orgánu nemocenského poistenia v krajine bydliska.

                                                   5.

                                                   Na osoby, ktoré pracujú vo Švajčiarsku, ale nemajú v ňom bydlisko, a ktoré majú zákonné poistné krytie v štáte bydliska v súlade s bodom 3 písm. b), ako aj ich rodinní príslušníci, sa počas pobytu vo Švajčiarsku uplatňujú ustanovenia článku 19 nariadenia.

                                                   6.

                                                   Na účely uplatňovania článkov 18, 19, 20, 27 nariadenia vo Švajčiarsku znáša všetky účtované náklady príslušný poisťovateľ.

                                                   7.

                                                   Obdobia poistenia denných dávok dokončené v rámci poistného systému iného štátu, na ktorý sa vzťahuje táto dohoda, sa zohľadňujú v prípade zníženia alebo zrušenia možnej rezervy poistenia denných náhrad v prípade materstva alebo choroby, keď sa osoba stáva poistenou u švajčiarskeho poisťovateľa do troch mesiacov od skončenia jej poistného krytia v inej krajine.

                                                   8.

                                                   Osoba, ktorá bola zárobkovo činnou osobou alebo samostatne zárobkovo činnou osobou vo Švajčiarsku a musela ukončiť svoju činnosť, z ktorej si pokrývala svoje životné potreby, v dôsledku úrazu alebo choroby a už nepodlieha švajčiarskym právnym predpisom o invalidnom poistení, sa považuje za osobu, na ktorú sa vzťahuje uvedené poistenie na účely oprávnenosti na rehabilitačné opatrenia až do vyplácania invalidného dôchodku a počas celého obdobia, počas ktorého využíva tieto opatrenia, za predpokladu, že nezačala vykonávať novú činnosť mimo Švajčiarska.“

                           (2)

                           Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (3).

                              Na účely tejto dohody sa nariadenie (ES) č. 987/2009 upravuje takto:

                           Do prílohy 1 sa dopĺňa tento text:
                           „Dojednanie medzi Švajčiarskom a Francúzskom z 26. októbra 2004 stanovujúce osobitné postupy na náhradu dávok zdravotnej starostlivosti.
                           Dojednanie medzi Švajčiarskom a Talianskom z 20. decembra 2005, ktorým sa stanovujú osobitné postupy na náhradu dávok zdravotnej starostlivosti.“.

                           (3)

                           Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (4), naposledy zmenené a doplnené nariadením Európskeho parlamentu a Rady (ES) č. 592/2008 zo 17. júna 2008 (5), uplatniteľné medzi Švajčiarskom a členskými štátmi pred nadobudnutím účinnosti tohto rozhodnutia, pokiaľ sa naň odkazuje v nariadeniach (ES) č. 883/2004 alebo č. 987/2009 alebo ak ide o prípady, ktoré nastali v minulosti.

                           (4)

                           Nariadenie Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (6), naposledy zmenené a doplnené nariadením Komisie (ES) č. 120/2009 z 9. februára 2009 (7), uplatniteľné medzi Švajčiarskom a členskými štátmi pred nadobudnutím účinnosti tohto rozhodnutia, pokiaľ sa naň odkazuje v nariadeniach (ES) č. 883/2004 alebo č. 987/2009 alebo ak ide o prípady, ktoré nastali v minulosti.

                           (5)

                           Smernica Rady 98/49/ES z 29. júna 1998 o zabezpečení doplnkových dôchodkových práv zamestnaných a samostatne zárobkovo činných osôb pohybujúcich sa v rámci Spoločenstva (8).

                     ODDIEL B:   PRÁVNE AKTY, KTORÉ MUSIA ZMLUVNÉ STRANY NÁLEŽITE ZOHĽADNIŤ

                           (1)

                           Rozhodnutie Správnej komisie pre koordináciu systémov sociálneho zabezpečenia č. A1 z 12. júna 2009 o zavedení postupu dialógu a zmierovacieho postupu týkajúceho sa platnosti dokumentov, určenia uplatniteľných právnych predpisov a poskytovania dávok podľa nariadenia Európskeho parlamentu a Rady (ES) č. 883/2004 (9).

                           (2)

                           Rozhodnutie Správnej komisie pre koordináciu systémov sociálneho zabezpečenia č. A2 z 12. júna 2009 týkajúce sa výkladu článku 12 nariadenia Európskeho parlamentu a Rady (ES) č. 883/2004 o právnych predpisoch vzťahujúcich sa na vyslaných pracovníkov a samostatne zárobkovo činné osoby dočasne pracujúcich mimo príslušného štátu (10).

                           (3)

                           Rozhodnutie Správnej komisie pre koordináciu systémov sociálneho zabezpečenia č. A3 zo 17. decembra 2009 o sčítaní neprerušených dôb vyslania dosiahnutých podľa nariadenia Rady (EHS) č. 1408/71 a nariadenia Európskeho parlamentu a Rady (ES) č. 883/2004 (11).

                           (4)

                           Rozhodnutie Správnej komisie pre koordináciu systémov sociálneho zabezpečenia č. E1 z 12. júna 2009 o praktických opatreniach pre prechodné obdobie na výmenu údajov elektronickými prostriedkami, ktoré sú uvedené v článku 4 nariadenia Európskeho parlamentu a Rady (ES) č. 987/2009 (12).

                           (5)

                           Rozhodnutie Správnej komisie pre koordináciu systémov sociálneho zabezpečenia č. F1 z 12. júna 2009 o výklade článku 68 nariadenia Európskeho parlamentu a Rady (ES) č. 883/2004 týkajúceho sa pravidiel prednosti v prípade súbehu rodinných dávok (13).

                           (6)

                           Rozhodnutie Správnej komisie pre koordináciu systémov sociálneho zabezpečenia č. H1 z 12. júna 2009 o rámci pre prechod od nariadení Rady (EHS) č. 1408/71 a (EHS) č. 574/72 na nariadenia Európskeho parlamentu a Rady (ES) č. 883/2004 a (ES) č. 987/2009 a o uplatňovaní rozhodnutí a odporúčaní Správnej komisie pre koordináciu systémov sociálneho zabezpečenia (14).

                           (7)

                           Rozhodnutie Správnej komisie pre koordináciu systémov sociálneho zabezpečenia č. H2 z 12. júna 2009 o spôsobe práce a zložení technickej komisie pre spracovanie údajov Správnej komisie pre koordináciu systémov sociálneho zabezpečenia (15).

                           (8)

                           Rozhodnutie Správnej komisie pre koordináciu systémov sociálneho zabezpečenia č. H 3 z 15. októbra 2009 o dátume, ktorý sa má vziať do úvahy pri určovaní prepočítacích kurzov uvedených v článku 90 nariadenia Európskeho parlamentu a Rady (ES) č. 987/2009 (16).

                           (9)

                           Rozhodnutie Správnej komisie pre koordináciu systémov sociálneho zabezpečenia č. H 4 z 22. decembra 2009 o zložení a pracovných metódach rady audítorov Správnej komisie pre koordináciu systémov sociálneho zabezpečenia (17).

                           (10)

                           Rozhodnutie Správnej komisie pre koordináciu systémov sociálneho zabezpečenia č. H 5 z 18. marca 2010 o spolupráci v boji proti podvodom a omylom v rámci nariadenia Európskeho parlamentu a Rady (ES) č. 883/2004 a nariadenia Európskeho parlamentu a Rady (ES) č. 987/2009 o koordinácii systémov sociálneho zabezpečenia (18).

                           (11)

                           Rozhodnutie Správnej komisie pre koordináciu systémov sociálneho zabezpečenia č. P1 z 12. júna 2009 o výklade článku 50 ods. 4, článku 58 a článku 87 ods. 5 nariadenia Európskeho parlamentu a Rady (ES) č. 883/2004, pokiaľ ide o priznanie dávok v invalidite, dávok v starobe a pozostalostných dávok (19).

                           (12)

                           Rozhodnutie Správnej komisie pre koordináciu systémov sociálneho zabezpečenia č. S1 z 12. júna 2009 o európskom preukaze zdravotného poistenia (20).

                           (13)

                           Rozhodnutie Správnej komisie pre koordináciu systémov sociálneho zabezpečenia č. S2 z 12. júna 2009 o technických špecifikáciách európskeho preukazu zdravotného poistenia (21).

                           (14)

                           Rozhodnutie Správnej komisie pre koordináciu systémov sociálneho zabezpečenia č. S3 z 12. júna 2009, ktorým sa vymedzujú dávky, na ktoré sa vzťahuje článok 19 ods. 1 a článok 27 ods. 1 nariadenia Európskeho parlamentu a Rady (ES) č. 883/2004 a článok 25 písm. A ods. 3 nariadenia Európskeho parlamentu a Rady (ES) č. 987/2009 (22).

                           (15)

                           Rozhodnutie Správnej komisie pre koordináciu systémov sociálneho zabezpečenia č. S4 z 2. októbra 2009 o postupoch náhrady prostriedkov na účely vykonávania článkov 35 a 41 nariadenia Európskeho parlamentu a Rady (ES) č. 883/2004 (23).

                           (16)

                           Rozhodnutie Správnej komisie pre koordináciu systémov sociálneho zabezpečenia č. S5 z 2. októbra 2009 o výklade pojmu „vecné dávky“ definovaného v článku 1 písm. va) nariadenia Európskeho parlamentu a Rady (ES) č. 883/2004 v prípade choroby alebo materstva podľa článkov 17, 19, 20, 22, článku 24 ods. 1, článkov 25, 26, článku 27 ods. 1, 3, 4 a 5, článkov 28, 34 a článku 36 ods. 1 a 2 nariadenia (ES) č. 883/2004 a o výpočte súm, ktoré sa majú nahradiť podľa článkov 62, 63 a 64 nariadenia Európskeho parlamentu a Rady (ES) č. 987/2009 (24).

                           (17)

                           Rozhodnutie Správnej komisie pre koordináciu systémov sociálneho zabezpečenia č. S6 z 22. decembra 2009 o registrácii v členskom štáte bydliska podľa článku 24 nariadenia (ES) č. 987/2009 a zostavovaní registrov stanovených v článku 64 ods. 4 nariadenia (ES) č. 987/2009 (25).

                           (18)

                           Rozhodnutie Správnej komisie pre koordináciu systémov sociálneho zabezpečenia č. S7 z 22. decembra 2009 o prechode z nariadení (EHS) č. 1408/71 a (EHS) č. 574/72 na nariadenia (ES) č. 883/2004 a (ES) č. 987/2009 a o uplatňovaní postupov náhrad (26).

                           (19)

                           Rozhodnutie Správnej komisie pre koordináciu systémov sociálneho zabezpečenia č. U1 z 12. júna 2009 týkajúce sa článku 54 ods. 3 nariadenia Európskeho parlamentu a Rady (ES) č. 987/2009 týkajúceho sa zvýšenia dávok v nezamestnanosti pre závislých rodinných príslušníkov (27).

                           (20)

                           Rozhodnutie Správnej komisie pre koordináciu systémov sociálneho zabezpečenia č. U2 z 12. júna 2009 o rozsahu pôsobnosti článku 65 ods. 2 nariadenia Európskeho parlamentu a Rady (ES) č. 883/2004 týkajúceho sa práv na dávky v nezamestnanosti úplne nezamestnaných osôb, ktoré nie sú cezhraničnými pracovníkmi a ktoré mali počas svojho posledného obdobia zamestnanosti alebo samostatnej zárobkovej činnosti bydlisko na území iného členského štátu, ako je príslušný členský štát (28).

                           (21)

                           Rozhodnutie Správnej komisie pre koordináciu systémov sociálneho zabezpečenia č. U3 z 12. júna 2009 o rozsahu pojmu „čiastočná nezamestnanosť“ vzťahujúceho sa na nezamestnané osoby uvedené v článku 65 ods. 1 nariadenia Európskeho parlamentu a Rady (ES) č. 883/2004 (29).

                     ODDIEL C:   PRÁVNE AKTY, KTORÉ VEZMÚ ZMLUVNÉ STRANY NA VEDOMIE

                           (1)

                           Odporúčanie Správnej komisie pre koordináciu systémov sociálneho zabezpečenia č. U1 z 12. júna 2009 týkajúce sa právnych predpisov vzťahujúcich sa na nezamestnané osoby, ktoré vykonávajú v inom členskom štáte, ako je štát miesta bydliska, profesijnú alebo obchodnú činnosť na čiastočný úväzok (30).

                           (2)

                           Odporúčanie Správnej komisie pre koordináciu systémov sociálneho zabezpečenia č. U2 z 12. júna 2009 týkajúce sa uplatňovania článku 64 ods. 1 písm. a) nariadenia Európskeho parlamentu a Rady (ES) č. 883/2004 na nezamestnané osoby sprevádzajúce svojich manželov, resp. svoje manželky alebo partnerov, resp. partnerky, ktorí vykonávajú profesijnú alebo obchodnú činnosť v inom členskom štáte, ako je príslušný štát (31).

               PROTOKOL
               K prílohe II k dohode
               I.   Poistenie v nezamestnanosti

               Tieto opatrenia sa vzťahujú na pracovníkov, ktorí sú štátnymi príslušníkmi Českej republiky, Estónskej republiky, Lotyšskej republiky, Litovskej republiky, Maďarskej republiky, Poľskej republiky, Slovinskej republiky a Slovenskej republiky, do 30. apríla 2011, a na pracovníkov, ktorí sú štátnymi príslušníkmi Bulharskej republiky a Rumunska do 31. mája 2016.

                           1.

                           Na poistenie v nezamestnanosti v prípade pracovníkov s povolením na pobyt s lehotou platnosti kratšou ako jeden rok sa vzťahujú tieto pravidlá:

                                       1.1

                                       Na takúto dávku poskytovanú z poistenia v nezamestnanosti za podmienok stanovených zákonom majú nárok iba pracovníci, ktorí platili príspevky vo Švajčiarsku počas minimálneho obdobia stanoveného federálnym zákonom o poistení v nezamestnanosti a o prídavkoch v prípade platobnej neschopnosti (loi fédérale sur l'assurance-chômage obligatoire et l'indemnité en cas d'insolvabilité - LACI) (32) a ktorí spĺňajú aj ostatné podmienky oprávnenosti na dávku v nezamestnanosti.

                                       1.2

                                       Časť príspevkov vyberaných za pracovníkov, ktorých obdobie platenia príspevkov je príliš krátke na to, aby im vznikol nárok na dávku v nezamestnanosti vo Švajčiarsku podľa bodu 1.1, sa poukáže ich štátom pôvodu v súlade s ustanoveniami bodu 1.3. s cieľom prispieť k nákladom na dávky poskytované týmto pracovníkom v prípade úplnej nezamestnanosti; títo pracovníci potom nemajú nárok na dávku v prípade, že sú úplne nezamestnaní vo Švajčiarsku. Majú však nárok na príspevky v prípade zlého počasia a v prípade, že sa zamestnávateľ stane platobne neschopným. Dávky v prípade úplnej nezamestnanosti vypláca štát pôvodu, za predpokladu, že príslušní pracovníci sú pripravení nastúpiť do práce. Obdobia poistenia vo Švajčiarsku sa zohľadňujú rovnakým spôsobom, ako keby išlo o obdobia poistenia v štáte pôvodu.

                                       1.3

                                       Časť príspevkov vyberaných za pracovníkov podľa bodu 1.2 sa poukazuje každý rok v súlade s týmito ustanoveniami:

                                                   a)

                                                   Celkové príspevky týchto pracovníkov sa vypočítajú pre každú krajinu na základe ročného počtu zamestnaných pracovníkov a priemerných ročných príspevkov zaplatených za každého pracovníka (príspevky zamestnávateľa a príspevky zamestnanca).

                                                   b)

                                                   Z takto vypočítanej sumy sa časť zodpovedajúca percentuálnemu podielu dávky v nezamestnanosti v pomere ku všetkým príspevkom uvedenými v bode 1.2 poukáže štátu pôvodu týchto pracovníkov a časť z nej si ponechá Švajčiarsko, ako rezervu pre následné dávky (33).

                                                   c)

                                                   Švajčiarsko predkladá každý rok výkaz poukázaných príspevkov. Ak o to štáty pôvodu požiadajú, uvedie v ňom základy na výpočet a poukázané sumy. Štáty pôvodu každý rok informujú Švajčiarsko o počte príjemcov dávky v nezamestnanosti podľa bodu 1.2.

                           2.

                           Ak má niektorý členský štát dotknutý týmto dojednaním ťažkosti s ukončením opatrení týkajúcich sa poukazovania príspevkov alebo ak má Švajčiarsko ťažkosti s dojednaniami týkajúcimi sa sčitovania období, túto záležitosť môže ktorákoľvek zo zmluvných strán postúpiť spoločnému výboru.

                     II.   Prídavky pre bezmocné osoby

               Prídavky pre bezmocné osoby poskytované na základe švajčiarskeho federálneho zákona z 19. júna 1959 o invalidnom poistení (LAI) a na základe federálneho zákona z 20. decembra 1946 o starobných a pozostalostných dôchodkoch (LAVS), ktoré boli zmenené a doplnené 8. októbra 1999, sa poskytujú výlučne vtedy, ak má príslušná osoba bydlisko vo Švajčiarsku.
               III.   Plány zamestnaneckých dávok, ktoré sa týkajú starobných, pozostalostných a invalidných dôchodkov

               Bez ohľadu na článok 10 ods. 2 nariadenia Rady (EHS) č. 1408/71 sa priznaná dávka stanovená na základe federálneho zákona o voľnom pohybe medzi plánmi zamestnaneckých dávok, ktoré sa týkajú starobných, pozostalostných a invalidných dôchodkov (Loi fédérale sur le libre passage dans la prévoyance professionnelle vieillesse, survivants et invalidité), zo 17. decembra 1993, vypláca na požiadanie zamestnanej osobe alebo samostatne zárobkovo činnej osobe, ktorá chce navždy opustiť Švajčiarsko a ktorá na základe hlavy II nariadenia už nebude podliehať švajčiarskemu právu, za predpokladu, že táto osoba opustí Švajčiarsko do piatich rokov od nadobudnutia platnosti tejto dohody.
            “

            (1)  Ú. v. EÚ L 166, 30.4.2004, s. 1.

            (2)  Ú. v. EÚ L 284, 30.10.2009, s. 43.

            (3)  Ú. v. EÚ L 284, 30.10.2009, s. 1.

            (4)  Ú. v. ES L 149, 5.7.1971, s. 2.

            (5)  Ú. v. EÚ L 177, 4.7.2008, s. 1.

            (6)  Ú. v. ES L 74, 27.3.1972, s. 1.

            (7)  Ú. v. EÚ L 39, 10.2.2009, s. 29.

            (8)  Ú. v. ES L 209, 25.7.1998, s. 46.

            (9)  Ú. v. EÚ C 106, 24.4.2010, s. 1.

            (10)  Ú. v. EÚ C 106, 24.4.2010, s. 5.

            (11)  Ú. v. EÚ C 149, 8.6.2010, s. 3.

            (12)  Ú. v. EÚ C 106, 24.4.2010, s. 9.

            (13)  Ú. v. EÚ C 106, 24.4.2010, s. 11

            (14)  Ú. v. EÚ C 106, 24.4.2010, s. 13.

            (15)  Ú. v. EÚ C 106, 24.4.2010, s. 17.

            (16)  Ú. v. EÚ C 106, 24.4.2010, s. 56.

            (17)  Ú. v. EÚ C 107, 27.4.2010, s. 3.

            (18)  Ú. v. EÚ C 149, 8.6.2010, s. 5.

            (19)  Ú. v. EÚ C 106, 24.4.2010, s. 21.

            (20)  Ú. v. EÚ C 106, 24.4.2010, s. 23.

            (21)  Ú. v. EÚ C 106, 24.4.2010, s. 26.

            (22)  Ú. v. EÚ C 106, 24.4.2010, s. 40.

            (23)  Ú. v. EÚ C 106, 24.4.2010, s. 52.

            (24)  Ú. v. EÚ C 106, 24.4.2010, s. 54.

            (25)  Ú. v. EÚ C 107, 27.4.2010, s. 6.

            (26)  Ú. v. EÚ C 107, 27.4.2010, s. 8.

            (27)  Ú. v. EÚ C 106, 24.4.2010, s. 42.

            (28)  Ú. v. EÚ C 106, 24.4.2010, s. 43.

            (29)  Ú. v. EÚ C 106, 24.4.2010, s. 45.

            (30)  Ú. v. EÚ C 106, 24.4.2010, s. 49.

            (31)  Ú. v. EÚ C 106, 24.4.2010, s. 51.

            (32)  V súčasnosti 12 mesiacov.

            (33)  Poukázané príspevky za pracovníkov, ktorí uplatnia svoje právo na dávku v nezamestnanosti vo Švajčiarsku po tom, čo v rámci obdobia dvoch rokov – počas niekoľkých období pobytu – platili príspevky minimálne 12 mesiacov.

      PRÍLOHA II

         VYHLÁSENIE

         o vyhlásení o účasti Švajčiarska vo výboroch

      Názov Správnej komisie pre sociálne zabezpečenie migrujúcich pracovníkov uvedenej v druhej zarážke vyhlásenia o účasti Švajčiarska vo výboroch (Ú. v. ES L 114, 30.4.2002, s. 72) sa na základe článku 71 nariadenia Európskeho parlamentu a Rady (ES) č. 883/2004 zmenil na Správnu komisiu pre koordináciu systémov sociálneho zabezpečenia.


title: Rozhodnutie Politického a bezpečnostného výboru ATALANTA/1/2009 zo 17. marca 2009 o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               24.3.2009

               SK

               Úradný vestník Európskej únie

               L 76/45

      ROZHODNUTIE POLITICKÉHO A BEZPEČNOSTNÉHO VÝBORU ATALANTA/1/2009
   zo 17. marca 2009
   o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2009/288/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä jej článok 6 ods. 1,
   keďže:

               (1)

               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (PBV) prijímať rozhodnutia o vymenovaní veliteľa ozbrojených síl EÚ.

               (2)

               Politický a bezpečnostný výbor prijal rozhodnutie Atalanta/1/2008 (2), ktorým sa komodor Antonios PAPAIOANNOU vymenúva za veliteľa ozbrojených síl pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.

               (3)

               Veliteľ operácie Európskej únie odporučil vymenovať (námorného) kapitána Juana GARATA CARAMÉHO za nového veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.

               (4)

               Vojenský výbor EÚ uvedené odporúčanie podporil.

               (5)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami.

         SA ROZHODLA TAKTO:
   Článok 1
   Týmto sa (námorný) kapitán Juan GARAT CARAMÉ vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Toto rozhodnutie nadobúda účinnosť 7. apríla 2009.

      V Bruseli 17. marca 2009

            Za Politický a bezpečnostný výbor

            predseda

         I. ŠRÁMEK

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 317, 27.11.2008, s. 24.


title: 2006/942/ES: Rozhodnutie Rady z  18. júla 2006 o uzatvorení dohody vo forme výmeny listov medzi Európskym spoločenstvom na jednej strane a Barbadosom, Belize, Konžskou republikou, Fidžijskou republikou, Guyanskou republikou, Republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Maurícijskou republikou, Mozambickou republikou, Surinamskou republikou, Svätým Krištofom a Nevis, Svazijským kráľovstvom, Tanzánijskou zjednotenou republikou, Republikou Trinidadom a Tobagom, Ugandskou republikou, Zambijskou republikou a Zimbabwianskou republikou a o garantovaných cenách trstinového cukru na dodacie obdobie rokov 2005–2006 a dohody vo forme výmeny listov medzi Európskym spoločenstvom a Indickou republikou o garantovaných cenách trstinového cukru na dodacie obdobie rokov 2005–2006

text:
               16.12.2006

               SK

               Úradný vestník Európskej únie

               L 358/51

         ROZHODNUTIE RADY
   z 18. júla 2006
   o uzatvorení dohody vo forme výmeny listov medzi Európskym spoločenstvom na jednej strane a Barbadosom, Belize, Konžskou republikou, Fidžijskou republikou, Guyanskou republikou, Republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Maurícijskou republikou, Mozambickou republikou, Surinamskou republikou, Svätým Krištofom a Nevis, Svazijským kráľovstvom, Tanzánijskou zjednotenou republikou, Republikou Trinidadom a Tobagom, Ugandskou republikou, Zambijskou republikou a Zimbabwianskou republikou a o garantovaných cenách trstinového cukru na dodacie obdobie rokov 2005–2006 a dohody vo forme výmeny listov medzi Európskym spoločenstvom a Indickou republikou o garantovaných cenách trstinového cukru na dodacie obdobie rokov 2005–2006
   (2006/942/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133, v spojení s prvou vetou druhého pododseku jej článku 300 ods. 2,
   so zreteľom na návrh Komisie,
   Keďže:

               (1)

               Vykonávanie protokolu 3 o cukre z krajín AKT pripojeného k prílohe V k Dohode o partnerstve krajín AKT–ES (1) a dohody medzi Európskym hospodárskym spoločenstvom a Indickou republikou o trstinovom cukre (2) sa uskutočňuje v súlade s článkom 1 ods. 2 každej z uvedených dohôd v rámci riadenia Spoločnej organizácie trhu s cukrom.

               (2)

               Je vhodné schváliť dohody formou výmeny listov medzi Spoločenstvom a štátmi uvedenými v Protokole na jednej strane a Indickou republikou na strane druhej o garantovaných cenách trstinového cukru na dodacie obdobie rokov 2005–2006,

         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Barbadosom, Belize, Konžskou republikou, Fidžijskou republikou, Guyanskou republikou, Republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Maurícijskou republikou, Mozambickou republikou, Surinamskou republikou, Svätým Krištofom a Nevis, Svazijským kráľovstvom, Tanzánijskou zjednotenou republikou, Republikou Trinidadom a Tobagom, Ugandskou republikou, Zambijskou republikou a Zimbabwianskou republikou o garantovaných cenách trstinového cukru na dodacie obdobie rokov 2005–2006 a dohoda vo forme výmeny listov medzi Európskym spoločenstvom a Indickou republikou o garantovaných cenách trstinového cukru na dodacie obdobie rokov 2005–2006 sa týmto schvaľujú v mene Spoločenstva.
   Texty týchto dohôd sú uvedené v prílohe I a prílohe II k tomuto rozhodnutiu.
   Článok 2
   Predseda Rady je týmto oprávnený vymenovať osobu/osoby, ktorú /ktoré splnomocňuje podpísaním dohody, ako je uvedené v článku 1, s cieľom zaviazať Spoločenstvo.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 18. júla 2006

            Za Radu

            predseda

         J. KORKEAOJA

      (1)  Ú. v. ES L 317, 15.12.2000, s. 3. Dohoda naposledy zmenená a doplnená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27).

      (2)  Ú. v. EÚ L 190, 23.7.1975, s. 35.
   PRÍLOHA I

      DOHODA
      vo forme výmeny listov medzi Európskym spoločenstvom a Barbadosom, Belize, Konžskou republikou, Fidžijskou republikou, Guyanskou republikou, Republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Maurícijskou republikou, Mozambickou republikou, Surinamskou republikou, Svätým Krištofom a Nevis, Svazijským kráľovstvom, Tanzánijskou zjednotenou republikou, Republikou Trinidadom a Tobagom, Ugandskou republikou, Zambijskou republikou a Zimbabwianskou republikou o garantovaných cenách trstinového cukru na dodacie obdobie rokov 2005 – 2006
      Brusel 21. novembra 2006
      Vážený pane,
      zástupcovia štátov AKT uvedených v Protokole 3 o cukre z krajín AKT pripojenom k prílohe V k Dohode o partnerstve štátov AKT – ES a Komisie, konajúc v mene Európskeho spoločenstva sa dohodli na základe ustanovení daného Protokolu takto:
      Na obdobie dodávok od 1. júla 2005 do 30. júna 2006 budú garantované ceny uvedené v článku 5 ods. 4 protokolu na účely intervencie v zmysle podmienok článku 6 protokolu takéto:

                  a)

                  za surový cukor: 52,37 EUR za 100 kilogramov;

                  b)

                  za biely cukor: 64,65 EUR za 100 kilogramov.

            Tieto ceny sa týkajú cukru štandardnej kvality definovanej v právnych predpisoch Spoločenstva, nebaleného c.i.f., franko z európskych prístavov Spoločenstva. Zavedením týchto cien nie sú dotknuté príslušné pozície zmluvných strán, pokiaľ ide o zásady týkajúce sa stanovenia garantovaných cien.
      Bol by som Vám zaviazaný, keby ste ma mohli informovať o prijatí tohto listu a potvrdiť, že tento list a Vaša odpoveď predstavujú dohodu medzi vládami uvedených štátov AKT a Spoločenstvom.
      Prijmite, prosím, výraz mojej najhlbšej úcty.

            V mene Rady Európskej únie

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapens vägnar

      Brusel 21. novembra 2006
      Vážený pane,
      mám česť potvrdiť dnešným dňom prijatie Vášho listu tohto znenia:
      „… zástupcovia štátov AKT uvedených v Protokole 3 o cukre z krajín AKT pripojenom k prílohe V k Dohode o partnerstve štátov AKT – ES a Komisie, konajúc v mene Európskeho spoločenstva sa dohodli na základe ustanovení daného Protokolu takto:
      Pre obdobie dodávok od 1. júla 2005 do 30. júna 2006 budú garantované ceny uvedené v článku 5 ods. 4 protokolu na účely intervencie v zmysle podmienok článku 6 protokolu takéto:

                  a)

                  za surový cukor: 52,37 EUR za 100 kilogramov;

                  b)

                  za biely cukor: 64,65 EUR za 100 kilogramov.

            Tieto ceny sa týkajú cukru štandardnej kvality definovanej v právnych predpisoch Spoločenstva, nebaleného c.i.f., franko z európskych prístavov Spoločenstva. Zavedením týchto cien nie sú dotknuté príslušné pozície zmluvných strán, pokiaľ ide o zásady týkajúce sa stanovenia garantovaných cien.
      Bol by som Vám zaviazaný, keby ste ma mohli informovať o prijatí tohto listu a potvrdiť, že tento list a Vaša odpoveď predstavujú dohodu medzi vládami uvedených štátov AKT a Spoločenstvom.“
      Mám česť potvrdiť súhlas vlád štátov AKT uvedených v tomto liste s jeho obsahom.
      Prijmite, prosím, výraz mojej najhlbšej úcty.

            Za vlády štátov AKT uvedených v Protokole 3

         For the Government of Barbados

         For the Government of Belize

         Pour le gouvernement de la République du Congo

         For the Government of the Sovereign Democratic Republic of Fiji

         For the Government of the Cooperative Republic of Guyana

         Pour le gouvernement de la République de Côte d’Ivoire

         For the Government of Jamaica

         For the Government of the Republic of Kenya

         Pour le gouvernement de la République de Madagascar

         For the Government of the Republic of Malawi

         Pour le gouvernement de la République de Maurice

         For the Government of the Republic of Mozambique

         For the Government of the Republic of Suriname

         For the Government of Saint Kitts and Nevis

         For the Government of the Kingdom of Swaziland

         For the Government of the United Republic of Tanzania

         For the Government of the Republic of Trinidad and Tobago

         For the Government of the Republic of Uganda

         For the Government of the Republic of Zambia

         For the Government of the Republic of Zimbabwe

   PRÍLOHA II

      DOHODA
      vo forme výmeny listov medzi Európskym spoločenstvom a Indickou republikou o garantovaných cenách trstinového cukru na dodacie obdobie rokov 2005 – 2006
      Brusel 27. októbra 2006
      Vážený pane,
      zástupcovia Indie a Komisie konajúc v mene Európskeho spoločenstva sa dohodli v rámci rokovaní uvedených v článku 5 ods. 4 Dohody medzi Európskym spoločenstvom a Indickou republikou o trstinovom cukre, takto:
      Na obdobie dodávok od 1. júla 2005 do 30. júna 2006 budú garantované ceny uvedené v článku 5 ods. 4 protokolu na účely intervencie v zmysle podmienok článku 6 dohody takéto:

                  a)

                  za surový cukor: 52,37 EUR za 100 kilogramov;

                  b)

                  za biely cukor: 64,65 EUR za 100 kilogramov.

            Tieto ceny sa týkajú cukru štandardnej kvality definovanej v právnych predpisoch Spoločenstva, nebaleného c.i.f., franko z európskych prístavov Spoločenstva. Zavedením týchto cien nie sú dotknuté príslušné pozície zmluvných strán, pokiaľ ide o zásady týkajúce sa stanovenia garantovaných cien.
      Bol by som Vám zaviazaný, keby ste ma mohli informovať o prijatí tohto listu a potvrdiť, že tento list a Vaša odpoveď predstavujú dohodu medzi Vašou vládou a Spoločenstvom.
      Prijmite, prosím, výraz mojej najhlbšej úcty.

            V mene Rady Európskej únie

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         On behalf of the European Community
         Au nom de la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

      Brusel 27. októbra 2006
      Vážený pane,
      mám česť potvrdiť dnešným dňom prijatie Vášho listu tohto znenia:
      „… zástupcovia Indie a Komisie konajúc v mene Európskeho spoločenstva sa dohodli v rámci rokovaní uvedených v článku 5 ods. 4 Dohody medzi Európskym spoločenstvom a Indickou republikou o trstinovom cukre, takto:
      Na obdobie dodávok od 1. júla 2005 do 30. júna 2006 budú garantované ceny uvedené v článku 5 ods. 4 protokolu na účely intervencie v zmysle podmienok článku 6 dohody takéto:

                  a)

                  za surový cukor: 52,37 EUR za 100 kilogramov;

                  b)

                  za biely cukor: 64,65 EUR za 100 kilogramov.

            Tieto ceny sa týkajú cukru štandardnej kvality definovanej v právnych predpisoch Spoločenstva, nebaleného c.i.f., franko z európskych prístavov Spoločenstva. Zavedením týchto cien nie sú dotknuté príslušné pozície zmluvných strán, pokiaľ ide o zásady týkajúce sa stanovenia garantovaných cien.
      Bol by som Vám zaviazaný, keby ste ma mohli informovať o prijatí tohto listu a potvrdiť, že tento list a Vaša odpoveď predstavujú dohodu medzi Vašou vládou a Spoločenstvom.“
      Mám česť potvrdiť súhlas mojej vlády s obsahom Vášho listu.
      Prijmite, prosím, výraz mojej najhlbšej úcty.

            Za vládu Indickej republiky

         For the Government of the Republic of India
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδιάς
         Au nom du gouvernement de la République de l'Inde
         Per il governo della Repubblica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da República da Índia
         Za vládu Indickej republiky
         Za Vlado Republike Indije
         Intian tasavallan hallituksen puolesta
         På Republiken Indiens regerings vägnar


title: Rozhodnutie Rady z 20. februára 1989 o uzavretí dohody medzi Európskym hospodárskym spoločenstvom a Kanadou o obchode a obchodovaní s alkoholickými nápojmi

text:
Dôležité právne oznámenie

|

31989D0189

Úradný vestník L 071 , 15/03/1989 S. 0041 - 0041 Fínske špeciálne vydanie: Kapitola 11 Zväzok 15 S. 0003  Švédske špeciálne vydanie: Kapitola 11 Zväzok 15 S. 0003

		Rozhodnutie Radyz 20. februára 1989o uzavretí dohody medzi Európskym hospodárskym spoločenstvom a Kanadou o obchode a obchodovaní s alkoholickými nápojmi(89/189/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na návrh Komisie,keďže 17. decembra 1988 Kanada a spoločenstvo, na základe zistení a záverov skupiny odborníkov GATT na dovoz, distribúciu a predaj alkoholických nápojov obchodnými agentúrami kanadských provincií, dospeli k záveru vo forme dohody;keďže uvedená dohoda by sa mala schváliť,ROZHODLA TAKTO:Článok 1Dohoda medzi Európskym hospodárskym spoločenstvom a Kanadou o obchode a obchodovaní s alkoholickými nápojmi ako aj výmenné listy pripojené k tejto dohode sa týmto schvaľujú v mene spoločenstva.Text nástrojov stanovených v predchádzajúcom pododseku je pripojený k tomuto rozhodnutiu.Článok 2Predseda Rady je oprávnený určiť osobu(-y) splnomocnenú(-é) na podpísanie dohody tak, aby zaväzovala spoločenstvo.V Bruseli 20. februára 1989Za RadupredsedaF. Fernandez Ordoñez--------------------------------------------------


title: 2004/642/ES, Euratom: Rozhodnutie Rady prijaté vzájomnou dohodou s povereným predsedom Komisie z 13. septembra 2004, ktorým sa prijíma zoznam ďalších osôb, ktoré má v úmysle vymenovať za členov Komisie Európskych spoločenstiev

text:
               17.9.2004

               SK

               Úradný vestník Európskej únie

               L 294/30

      ROZHODNUTIE RADY

      PRIJATÉ VZÁJOMNOU DOHODOU S POVERENÝM PREDSEDOM KOMISIE

   z 13. septembra 2004,
   ktorým sa prijíma zoznam ďalších osôb, ktoré má v úmysle vymenovať za členov Komisie Európskych spoločenstiev
   (2004/642/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 213 ods. 1, zmenený a doplnený s účinnosťou od 1. novembra 2004 článkom 45 ods. 2 písm. d) Aktu o pristúpení z roku 2003 a článkom 4 ods. 1 protokolu o rozšírení Európskej únie, ktorý je pripojený k Zmluve o EÚ a zmluvám o založení Európskych spoločenstiev, ako aj na druhý pododsek odseku 2 článku 214 Zmluvy o založení Európskeho spoločenstva,
   so zreteľom na Zmluvu o založení Európskeho spoločenstva pre atómovú energiu, najmä na jej článok 126 ods. 1, zmenený a doplnený s účinnosťou od 1. novembra 2004 článkom 45 ods. 2 písm. d) Aktu o pristúpení z roku 2003 a článkom 4 ods. 1 protokolu o rozšírení Európskej únie, ktorý je pripojený k zmluve o EÚ a zmluvám o založení Európskych spoločenstiev, ako aj na druhý pododsek odseku 2 článku 127 Zmluvy o založení Európskeho spoločenstva pre atómovú energiu,
   keďže:

               (1)

               Nová Komisia, ktorú tvoria štátni príslušníci členských štátov, jeden za každý štát, má byť vymenovaná na obdobie od 1. novembra 2004 do 31. októbra 2009.

               (2)

               Rada na zasadnutí hláv štátov alebo predsedov vlád 29. júna 2004 navrhla pána José Manuela DURÃO BARROSA za osobu, ktorú má v úmysle vymenovať za predsedu Komisie na obdobie od 1. novembra 2004 do 31. októbra 2009 (1).

               (3)

               Európsky parlament schválil tento návrh rezolúciou s dátumom 22. júl 2004.

               (4)

               Je vhodné prijať vzájomnou dohodou s povereným predsedom Komisie zoznam ďalších osôb, ktoré má Rada v úmysle vymenovať za členov Komisie na obdobie piatich rokov od 1. novembra 2004 do 31. októbra 2009.

               (5)

               Nadobudnutie platnosti zmluvy, ktorou sa zakladá Ústava pre Európu, bude mať za následok ukončenie mandátu člena Komisie, ktorý má rovnakú štátnu príslušnosť ako budúci minister zahraničných vecí Európskej únie, ktorý bude podpredsedom Komisie,

         ROZHODLA TAKTO:
   Článok 1
   Za osoby, ktoré má Rada v úmysle vymenovať za členov Komisie Európskych spoločenstiev na obdobie od 1. novembra 2004 do 31. októbra 2009, sú navrhnutí vzájomnou dohodou s pánom José Manuelom DURÃO BARROSOM, povereným predsedom Komisie:

               pán Joaquín ALMUNIA AMANN

               pán Jacques BARROT

               pán Joe BORG

               pán Rocco BUTTIGLIONE

               pán Stavros DIMAS

               pani Benita FERRERO-WALDNEROVÁ

               pán Ján FIGEĽ

               pani Mariann FISCHER BOELOVÁ

               pani Dalia GRYBAUSKAITĖOVÁ

               pani Danuta HÜBNEROVÁ

               pán Siim KALLAS

               pán László KOVÁCS

               pani Neelie KROESOVÁ

               pán Markos KYPRIANOU

               pán Peter MANDELSON

               pán Charlie McCREEVY

               pán Louis MICHEL

               pán Janez POTOČNIK

               pani Viviane REDINGOVÁ

               pán Olli REHN

               pán Vladimír ŠPIDLA

               pani Ingrida UDREOVÁ

               pán Günter VERHEUGEN

               pani Margot WALLSTRÖMOVÁ.

         Článok 2
   Toto rozhodnutie sa uverejní v Úradnom vestníku Európskej únie.

      V Bruseli 13. septembra 2004

            Za Radu

            predseda

         B. R. BOT

      (1)  Ú. v. EÚ L 236, 7.7.2004, s. 15.


title: 2008/193/ES: Rozhodnutie Rady z  18. februára 2008 o uzavretí Dohody medzi Európskym spoločenstvom a Chorvátskou republikou o určitých aspektoch leteckých dopravných služieb

text:
               5.3.2008

               SK

               Úradný vestník Európskej únie

               L 60/27

      ROZHODNUTIE RADY

   z 18. februára 2008
   o uzavretí Dohody medzi Európskym spoločenstvom a Chorvátskou republikou o určitých aspektoch leteckých dopravných služieb
   (2008/193/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 80 ods. 2, v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rada rozhodnutím z 5. júna 2003 oprávnila Komisiu na začatie rokovaní s tretími krajinami o nahradení určitých ustanovení v platných bilaterálnych dohodách dohodou Spoločenstva.

               (2)

               Komisia dojednala v mene Spoločenstva dohodu s Chorvátskou republikou o určitých aspektoch leteckých služieb v súlade s mechanizmami a smernicami podľa prílohy k rozhodnutiu 5. júna 2003.

               (3)

               Táto dohoda bola podpísaná v mene Spoločenstva s výhradou jej možného uzavretia k neskoršiemu dátumu v súlade s rozhodnutím Rady 2006/370/ES (2).

               (4)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a Chorvátskou republikou o určitých aspektoch leteckých dopravných služieb sa schvaľuje v mene Spoločenstva.
   Článok 2
   Týmto sa predseda Rady poveruje určiť osobu splnomocnenú na vykonanie oznámenia podľa článku 8 ods. 1 dohody.

      V Bruseli 18. februára 2008

            Za Radu

            predseda

         D. RUPEL

      (1)  Stanovisko z 27. septembra 2005 (zatiaľ neuverejnené v úradnom vestníku).

      (2)  Ú. v. EÚ L 136, 24.5.2006, s. 31.


title: 2005/110/ES: Rozhodnutie Rady z 31. januára 2005, ktorým sa vymenúva dánsky člen Výboru regiónov

text:
               9.2.2005

               SK

               Úradný vestník Európskej únie

               L 36/3

      ROZHODNUTIE RADY

   z 31. januára 2005,
   ktorým sa vymenúva dánsky člen Výboru regiónov
   (2005/110/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh dánskej vlády,
   keďže:

               (1)

               Dňa 22. januára 2002 Rada prijala rozhodnutie 2002/60/ES, ktorým sa vymenúvajú členovia a náhradníci Výboru regiónov (1).

               (2)

               V dôsledku odstúpenia Jensa KRAMERA MIKKELSENA, ktoré bolo Rade oznámené 2. decembra 2004, sa uvoľnilo jedno miesto člena Výboru regiónov,

         ROZHODLA TAKTO:
   Jediný článok
   Lars ENGBERG, Overborgmester i Københavns Kommune, je týmto vymenovaný za člena Výboru regiónov namiesto Jensa KRAMERA MIKKELSENA na zvyšok jeho funkčného obdobia, ktoré trvá do 25. januára 2006.

      V Bruseli 31. januára 2005

            Za Radu

            predseda

         J. ASSELBORN

      (1)  Ú. v. ES L 24, 26.1.2002, s. 38.


title: Rozhodnutie Rady (EÚ) 2015/2237 z 30. novembra 2015, ktorým sa vymenúva dánsky náhradník Výboru regiónov

text:
               3.12.2015

               SK

               Úradný vestník Európskej únie

               L 317/35

         ROZHODNUTIE RADY (EÚ) 2015/2237
   z 30. novembra 2015,
   ktorým sa vymenúva dánsky náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh dánskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Petra KOFODA POULSENA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníka do Výboru regiónov vymenúva:

               —

               pán Niels Erik SØNDERGAARD, Southern Denmark Regional Councillor.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 30. novembra 2015

            Za Radu

            predseda

         É. SCHNEIDER

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.


title: 2013/615/EÚ: Rozhodnutie Európskeho parlamentu zo 17. apríla 2013 o účtovnej závierke spoločného podniku Artemis za rozpočtový rok 2011

text:
               16.11.2013

               SK

               Úradný vestník Európskej únie

               L 308/339

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke spoločného podniku Artemis za rozpočtový rok 2011
   (2013/615/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Artemis za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku Artemis za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku Artemis, ktorým sa vykonáva spoločná technologická iniciatíva pre vstavané počítačové systémy (4), a najmä jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0087/2013),

               1.

               schvaľuje účtovnú závierku spoločného podniku Artemis za rozpočtový rok 2011;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku Artemis, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 52.

      (5)  Ú. v. ES L 357, 31.12.2002, s. 72.


title: Rozhodnutie Rady z 21. decembra 1990 o predbežnom uplatňovaní schválenej zápisnice, ktorou sa mení a dopĺňa Dohoda medzi Európskym hospodárskym spoločenstvom a Bulharskou republikou o obchode s textilnými výrobkami

text:
Dôležité právne oznámenie

|

31991D0095

Úradný vestník L 053 , 27/02/1991 S. 0018 - 0018

		Rozhodnutie Radyz 21. decembra 1990o predbežnom uplatňovaní schválenej zápisnice, ktorou sa mení a dopĺňaDohoda medzi Európskym hospodárskym spoločenstvom a Bulharskou republikou o obchode s textilnými výrobkami(91/95/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113,so zreteľom na návrh Komisie,keďže, pokiaľ ide o spoločenstvo, Dohoda medzi Európskym hospodárskym spoločenstvom a Bulharskou republikou o obchode s textilnými výrobkami parafovaná 11. júla 1986 sa pred ukončením postupov nevyhnutných na jej uzatvorenie predbežne uplatňuje od 1. januára 1987, a to v súlade s rozhodnutím 87/496/EHS [1];keďže dohoda umožňuje konzultácie;keďže Bulharsko prijalo ponuku spoločenstva zapracovať do dohody na rok 1991 ustanovenia o spätnom dovoze textilných výrobkov, ktoré sa v Bulharsku vyrábajú, spracúvajú alebo upravujú v súlade s právnymi predpismi platnými v spoločenstve;keďže sa dohodlo, že schválená zápisnica z konzultácií, konaných v tejto záležitosti, sa bude predbežne uplatňovať od 1. januára 1991 až do ukončenia postupov nevyhnutných na jej uzatvorenie, za predpokladu, že druhá zmluvná strana ju bude taktiež predbežne uplatňovať,ROZHODLA TAKTO:Jediný článokSchválená zápisnica, ktorou sa mení a dopĺňa Dohoda medzi Európskym hospodárskym spoločenstvom a Bulharskou republikou o obchode s textilnými výrobkami, sa predbežne uplatňuje od 1. januára 1991 až do jej formálneho uzatvorenia, za predpokladu, že ju predbežne uplatňuje aj druhá zmluvná strana.Text schválenej zápisnice tvorí prílohu tohto rozhodnutia.V Bruseli 21. decembra 1990Za RadupredsedaA. Ruberti[1] Ú. v. ES L 287, 9.10.1987, s. 1.--------------------------------------------------